jkorsvik/nowiki_second_scrape_merged huggingface dataset:
Pontus Farnerud

Hans Pontus Farnerud (født 4. juni 1980 i Helsingborg) er en svensk fotballspiller som for øyeblikket spiller for IFK Göteborg. Han signerte en 3,5–års kontrakt med klubben den 23. juli 2008. Farnerud blir regnet som en offensiv midtbanespiller og ble ifølge sportsdirektør Lars Bohinen hentet inn for å erstatte Somen A. Tchoyi og Anthony Annan.Farnerud har tidligere spilt for Landskrona BoIS i Sverige samt AS Monaco og RC Strasbourg i Frankrike. Han spilte også to sesonger for Sporting CP i Portugal. 
Han er for øvrig storebror til fotballspilleren Alexander Farnerud, og spilte ishockey for Malmö Redhawks i midten av tenårene. Farnerud har spilt på herrelandslaget til Sverige siden 2001, og var en del av den svenske troppen både under VM i fotball 2002 og EM i fotball 2004. Han har per 1. august 2008 spilt ni A-landskamper for Sverige og scoret null mål.


== Meritter ==
Ligue 1 – 2000 (AS Monaco)
Taça de Portugal – 2007 og 2008 (Sporting CP)
Supertaça Cândido de Oliveira – 2007 (Sporting CP)
Tippeligaen – 2008 (Stabæk)


== Referanser ==


== Eksterne lenker ==
(en) Pontus Farnerud – UEFA 
(fr) Pontus Farnerud – Ligue de Football Professionnel 
(fr) Pontus Farnerud – LÉquipe 
(en) Pontus Farnerud – Transfermarkt 
(en) Pontus Farnerud – national-football-teams.com 
(en) Pontus Farnerud – WorldFootball.net 
(en) Pontus Farnerud – Soccerbase.com 
(en) Pontus Farnerud – FootballDatabase.eu 
(en) Pontus Farnerud – Soccerway 
(en) Pontus Farnerud – EU-Football.info
Festo

Festo er et konsern innen industriell automatisering med pneumatikk og elektroniske styresystemer. 
Festo Norge er et datterselskap av Festo AG & Co. KG og er ansvarlig for konsernets aktiviteter i Norge. Festo har vært på det norske markedet siden 1970. 


== Eksterne lenker ==
Offisielt nettsted 
(en) Festo AG – kategori av bilder, video eller lyd på Commons
Qianmen

Qianmen (kinesisk: 前门, «frontalporten», pinyin: Qiánmén) er det gjengse navn på den portbygningen i Beijing i Kina som formelt bærer navnet Zhengyangmen (正阳门, Zhèngyángmén) og som på mandsjuisk heter Tob šuni duka. Den befinner seg i søndre ende av Den himmelske freds plass, og var tidligere selve inngangsporten til Keiserbyen, en del av Beijings gamle indre by. 
Qianmen er også navnet på den lokale subdistriktet av Beijing.
Byporten ble først bygget under Yongle-keiserens tid i 1419, og bestod da av den egentlige portbygningen og et tårn for bueskyttere. De strukturer som står i dag, portbygning og buskyttertårn (kalt piletårnet, Jiànlóu), er ikke de opprinnelige, men går tilbake til 1914 og inkorporerer bygningselementer foreslått av tyske rådgivere.
Portbygningen er, og var, med sin høyde på 42 meter den høyeste porten i Beijing.
Etter kommunistenes seier i 1949 ble bygningskomplekset omgjort til en garnison for Folkets frigjøringshær, og det militære forble der til 1980.
Etter at Beijings bymur ble revet, har Qianmen mistet sin synlige historiske kontekst som del av byens forsvarsverker. 
Bakenfor (det vil si nord for) Qianmen fulgte en gang Kinaporten (omtrent der Mao Zedong-mausoleet senere er blitt bygd), fulgt av Tiananmen (Den himmelske freds port), og så av Meridianporten, som er den egentlige inngangsport til Den forbudte by. 
Qianmen ble lenge ansett som et symbol på Beijing.
Det omliggende subdistriktet er kjent som Qianmen, etter den gamle byporten.

		


== Eksterne lenker ==
(en) Zhengyangmen – kategori av bilder, video eller lyd på Commons
Viksefjorden

Viksefjorden er en fjord i kommunene Sveio og Haugesund. Fylkesgrensa mellom Hordaland og Rogaland går langs fjorden. Den er rundt 5,5 kilometer lang, fra Sletta til Våge. Viksefjorden har innløp fra Sletta gjennom Sørasundet og Nordresund ved øyene Smørsundsholmen og Trettøya, som ligger i innløpet. Den ytterste delen av fjorden, som kalles Smørsundet, er svært smal, og her ligger grenda Straumen hvor vannet synker veldig ofte og bidrar til sterk strøm som er vanskelig å navigere seg igjennom uten en tilstrekkelig båt med minst 4hk motor. Etter Smørsundet blir fjorden langt bredere, og strekker seg i flere retninger.Det ligger flere små bygder langs fjorden. Hagland ligger i øst, i nord ligger Vikse, som har gitt navn til fjorden, og Våga ligger i sørøst. Mot nordøst ligger en våg kalt Øyr, og innerst i denne vågen ligger grenda Våge. Det ligger flere små øyer i denne indre delen av Viksefjorden, hvorav den største er Støleøya som er 500 meter lang. Det er også holmer som er kalt Krokene hvor de før var beboere. Nå er det en mer turist attraksjon med jevnlige turer fra diverse Turlag. 


== Referanser ==
Sersjant Stubby

«Sersjant Stubby» (født cirka 1916/1917-død 16. mars 1926) var en pitbull-lignende hund som ble første verdenskrigs mest dekorerte hund, herunder også den eneste hunden som gjennom sin krigsinnsats ble forfremmet til sersjant.
Stubby kan ha vært en blandingshund, kanskje mellom boston terrier og pitbull terrier. Noen kilder hevder imidlertid at han var en renavlet pitbull terrier, mens han i sitt minneord beskrives som en bull terrier. 
Stubby ble funnet i 1917, i området rundt Yale University i USA, av John Robert Conroy, som tok ham med seg. Han lærte å marsjere sammen med Conroy, som til og med lærte Stubby å hilse. Da Conroy ble sendt til Frankrike med USS «Minnesota» ble Stubby smuglet ombord. Siden tjenestegjorde han sammen med Conroy i 26. infantridivisjonen (også kjent som 26th Yankee Division og 26th Maneuver Enhancement Brigade).
Stubby var med på fire offensiver og 17 slag i løpet av de 18 månedene han tjenestegjorde ved fronten. Han ble såret av en tysk granat i april 1918, men fikk hjelp og kom tilbake. Han ble også gasset, men lærte av dette og advarte siden soldatene om gassangrep, og reddet således mange liv. Stubby var også ansvarlig for at en tysk spion ble tatt til fange i Argonne. Etter krigen ble Stubby smuglet med tilbake til USA av Conroy.
Vel hjemme ble Stubby gjort til livslangt æresmedlem av American Legion, Røde Kors og YMCA. I 1921 ble han tildelt gullmedalje for sin krigsinnsats av Humane Education Society. I tillegg mottok Stubby en rekke andre utmerkelser.


== Se også ==
Liste over berømte hunder
Holmen Idrettsforening

Holmen Idrettsforening (stiftet 18. april 1918) er det lokale fler-idrettslaget for området Billingstad, Nesbru, Holmen, Hvalstad, Vakås, Høn, Reistad og Undelstad. Foreningen hadde i 2006 ca. 1000 medlemmer, de aller fleste er barn og unge.
Foreningen har et idrettsanlegg i Asker i området mellom E18, Holmen Senter og Syverstadkollen. Holmen idrettspark består av tre fotballbaner (to kunstgressbaner og en gress), Holmen Ishall, innendørs idrettshall (for bl.a. håndball, turn, judo og friidrett), tennisanlegg med hall og fem utendørs baner og en tre kilometers lysløype.


== Historie ==
Foreningen ble grunnlagt 18. april 1918 av lokale ungdommer. Fra starten var aktivitetene knyttet til idretter som fotball, hopp og friidrett. I 1934 startet Holmen sammen med fire andre klubber Norges Ishockeyforbund, og i årene etter hadde foreningen blant annet tre landslagsspillere og en 2.-plass i NM å vise til. Fotballen hadde også en storhetstid på 30-tallet, spesielt de årene landslagsspilleren Harald Strøm var i klubben. Etter krigen ble foreningen slått sammen med Hvalstad IF og ble etter dette det dominerende fleridrettslaget i denne delen av Asker med et stadig økende medlemstall. På 70- og 80-tallet ble idretter som langrenn og tennis tatt opp i klubben, og har i alle år siden hatt stor aktivitet. Tennisgruppa etablerte seg som egen forening i 1997, og ishockeygruppa gjorde det samme i 1998.


== Anlegget ==
Idrettsanleggene på Holmen er bygget opp trinn for trinn. Da gressbanen ble åpnet i 1950 hadde det lenge vært hoppet der den største hoppbakken i dag ligger. De øvrige hoppbakkene ble anlagt fra 1970. På denne tiden ble også lysløypa i Grønlia bygget. Lysløypa brukes året rundt, og har i flere vintre hatt utvidet trasé som til sammen har gitt nesten 5 km med preparerte skiløyper. Hoppanlegget brukes om vinteren med hopping i de små og mellomste bakkene. 
Dugnadskulturen har stått sterkt i Holmen, og anlegget er blitt til gjennom en stor dugnadsinnsats fra medlemmene. Ishallen er et eksempel på dette, hele hallen er mer eller mindre bygget på dugnad. Utbygging av Fjellhallen på 80-tallet ga ny idrettshall lokalt og bedre treningsmuligheter for Holmens håndballgruppe, dessuten gjorde massene fra fjellet det mulig å forbedre og utvide den eksisterende grusbanen. Tidlig på 1990-tallet ble det i tillegg laget et midlertidig treningsfelt for fotball og på dette feltet kom kunstgressbanen i 2006. I løpet av 2007 hadde foreningen dermed kunstgressbane med lys og under-varme, grusbane med lys i tillegg til gressbane. I 2014 ble grusbanen omgjort til kunstgress. Status for 2016 er dermed 2 kunstgressbaner og 1 gressbane i stor størrelse, samt 1 stykk 7`er kunstgressbane. 
Gamle bilder fra Holmen idrettsanlegg: 

		
		
		
		


== Fotball ==

Fotballgruppa i Holmen IF består av senior lag for herrer og et stort antall ungdoms- og barne lag. Seniorlaget for herrer spiller sesongen 2016 i 3.divisjon avdeling 4 etter å ha rykket ned fra 2.divisjon avdeling 1 i 2015.


== Se også ==
Holmen Red Eagles – Ishockeyklubb som i 1999 ble skilt ut av Holmen IF


== Eksterne lenker ==
Holmen IF
Holmen IF Fotball
Holmen Tennis
FC Haka

FC Haka er en fotballklubb fra Valkeakoski i Finland som ble grunnlagt i 1934. Klubben er en av Finlands mestvinnende klubber ved at den har vunnet den øverste finske fotballigaen for herrer samt den finske cupen en rekke ganger.
Hakas beste prestasjon i europeisk sammenheng var under 1983/1984–sesongen, hvor de nådde kvartfinalen i Cupvinnercupen og tapte for Juventus (som senere vant finalen). Klubben har for øvrig vært involvert i ulike europacupspill hvert år siden 1998.


== Meritter ==
Veikkausliiga (9): 1960, 1962, 1965, 1977, 1995, 1998, 1999, 2000, 2004.
Suomen Cup (12): 1955, 1959, 1960, 1963, 1969, 1977, 1982, 1985, 1988, 1997, 2002, 2005.
Liigacup (1): 1995.


== Sesonger ==


== Kjente spillere med en fortid i klubben ==


== Referanser ==
Are Hansen

Are Hansen (født 16. januar 1982 i Fredrikstad) er en norsk rifleskytter, og representerer Norge og Krapfoss Sportskytterlag fra Moss. Han ble Europamester i 2008, i tillegg har han sølv både individuelt og for lag i øvelsen 10 m luftrifle i EM. Hansen har også en rekke Norgesmesterskap både i luftrifle og 50 m rifle.


== EM-medaljer ==
2008  Winterthur -  Gull i 10 m luftrifle
2002  Sølv i 10 m luftrifle jr
2005  Tallinn -  Sølv i 10 m luftrifle
2005  Tallinn -  Sølv i 10 m luftrifle - lag


== NM-medaljer ==


== Se også ==
Liste over norgesmestere i rifleskyting


== Referanser ==


== Eksterne lenker ==
(en) Are Hansen – Olympedia 
(en) Are Hansen – Sports-Reference (OL-resultater – arkivert) 
(en) Are Hansen – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com under Sommer-OL 2012
Jouko Ahola

Jouko Ahola (født 1. desember 1970 i Tavastehus, Finland) er en tidligere strongman fra Finland. Han vant Verdens sterkeste mann i 1997 og 1999, til tross for at han var en av de letteste deltakerne, 185 cm og 122,5 kg, som gir en BMI på 35,8, mye lavere enn gjennomsnittet blant konkurrentene.
Han har de siste årene satset på en karrière som filmskuespiller, og han medvirket i Kingdom of Heaven og Invincible. Han bidrar også som dommer i Verdens sterkeste mann-tevlinger.


== Annet ==
Navnet hans blir ofte feilstavet Juoko Ahola, finsk for "Drikker Ahola?"


== Eksterne lenker ==
(en) Jouko Ahola på Internet Movie Database 
(sv) Jouko Ahola i Svensk Filmdatabas 
(da) Jouko Ahola på Scope 
(fr) Jouko Ahola på Allociné 
(en) Jouko Ahola på AllMovie 
(en) Jouko Ahola hos The Movie Database 
Offisielt nettsted 
(en) Jouko Ahola – kategori av bilder, video eller lyd på Commons 
Intervju 1997
Intervju 1999
Magnús Ver Magnússon

Magnús Ver Magnússon (født 23. april 1963 på Island) er en tidligere  styrkeløfter og strongman fra Island. Han vant tittelen Verdens sterkeste mann fire ganger (1991, 1994, 1995, og 1996), en prestasjon kun tangert av landsmannen Jón Páll Sigmarsson og Mariusz Pudzianowski fra Polen. 
Magnússon startet med styrkeløft i 1984, og i 1985 tok han medaljer i junior-EM og junior-VM. I 1989 og 1990 ble han europamester i senior klassen (125-kilosklassen). Hans beste konkurranseløft er på 400 kg i knebøy, 274.5 kg i benkpress, 375 kg i markløft, og sammenlagt 1015 kg. 
Magnusson konkurrerte for første gang i strongman i 1985, hvor han endte på tredjeplass i Island's sterkeste mann, vunnet av Jón Páll Sigmarsson. Da han vant verdens sterkeste mann i 1991, bestemte han seg for kun å satse på denne konkurranseformen. 
Magnús er alenepappa og bor med barnet sitt i Hafnarfjörður, Island. Han deltar ofte som dommer i styrkeløft- og strongmen konkurranser. 


== Eksterne lenker ==
Profil av Magnús Ver Magnússon
Akademisk Boldklub Gladsaxe

Akademisk Boldklub Gladsaxe (AB) er en dansk fotballklubb som for øyeblikket spiller i 2. divisjon.
Klubbens hjemsted er nord for København og ble grunnlagt i 1889 av en gruppe akademikere som hadde som eneste krav for å spille for klubben var å studere på et universitet.
AB var dominerende i den tidlige fasen av dansk fotball, og har opp igjennom historien vunnet den danske ligaen ni ganger. Den danske fysikeren og nobelprisvinneren Niels Bohr har forøvrig også spilt for klubben.


== Meritter ==
Danmarksmesterskapet

Vinner (9): 1919, 1921, 1937, 1943, 1945, 1947, 1951, 1952, 1967Landspokalturneringen

Vinner (1): 1999


== Kjente spillere med en fortid i klubben ==


== Eksterne lenker ==
Akademisk Boldklub – offisiell side
Akademisk Boldklub – supporterklubbens offisielle hjemmeside
Linfield FC

Linfield Football Club er en fotballklubb fra Belfast i Nord-Irland. Klubben ble stiftet i 1886 og er Nord-Irlands mest suksessrike fotballklubb. Våren 2008 tok de sitt 48. ligamesterskap. Linfields hjemmebane er Windsor Park i Belfast, som også er hjemmebane for det nordirske herrelandslaget.
Linfield regnes som en protestantisk klubb, i likhet med blant annet Rangers FC i Skottland. Linfields tradisjonelle hovedrivaler i dag er Glentoran FC. Før Belfast Celtic trakk seg fra ligaen i 1949, ble Celtic regnet som Linfields hovedrivaler.


== Mesterskap ==
Irish League: 56 
1890/91, 1891/92, 1892/93, 1894/95, 1897/98, 1901/02, 1903/04, 1906/07, 1907/08, 1908/09, 1910/11, 1913/14, 1921/22, 1922/23, 1929/30, 1931/32, 1933/34, 1934/35, 1948/49, 1953/54, 1954/55, 1955/56, 1958/59, 1959/60, 1960/61, 1961/62, 1965/66, 1968/69, 1970/71, 1974/75, 1977/78, 1978/79, 1979/80, 1981/82, 1982/83, 1983/84, 1984/85, 1985/86, 1986/87, 1988/89, 1992/93, 1993/94, 1999/00, 2000/01, 2003/04, 2005/06, 2006/07, 2007/08, 2009/10, 2010/11, 2011/12, 2016/17, 2018/19, 2019/20, 2020/21, 2021/22
Irish Cup: 44
1890/91, 1891/92, 1892/93, 1894/95, 1897/98, 1898/99, 1901/02, 1903/04, 1911/12, 1912/13, 1914/15, 1915/16, 1918/19, 1921/22, 1922/23, 1929/30, 1930/31, 1933/34, 1935/36, 1938/39, 1941/42, 1944/45, 1945/46, 1947/48, 1949/50, 1952/53, 1959/60, 1961/62, 1962/63, 1969/70, 1977/78, 1979/80, 1981/82, 1993/94, 1994/95, 2001/02, 2005/06, 2006/07, 2007/08, 2009/10, 2010/11, 2011/12, 2016/17, 2020/21


== Sesonger ==


== Referanser ==


== Eksterne lenker ==
Linfield FC.com – Klubbens offisielle nettsider
Haugenfeltet

Haugenfeltet er Vestfolds mest kjente helleristningsfelt. Det ligger like vede ved Furustadveien (Fv 3030), ca. fire kilometer vest for Sandefjord sentrum.
Da en registrering fant sted i 1961–1962 påviste en 78 små og store figurer, som var spredd utover et sytten meter langt felt på den østhellende fjellflaten.


== Eksterne lenker ==
«Haugenfeltet». Kulturminnesøk. Riksantikvaren – Direktoratet for kulturminneforvaltning.
Koudougou

Koudougou er en by i Burkina Faso. Byen ligger omtrent midt i landet og er hovedstaden i provinsen Boulkiemdé. Koudougou er den tredje største byen i landet, etter hovedstaden Ouagadougou og Bobo-Dioulasso. I 2006 hadde byen 131 825 innbyggere og mesteparten av innbyggerne er mossier.
Koudougou er senter i et jordbruksdistrikt der det dyrkes blant annet tobakk, bomull og jordnøtter. Byen er et viktig jernbaneknutepunkt, og næringslivet omfatter blant annet tekstilindustri og handel med bomull og jordnøtter. Det finnes også en såpefabrikk i byen.
Øystein Engum Andersen

Øystein Engum Andersen (født 20. november 1985) er en norsk friidrettsutøver. Han representerer Gular IL, men har tidligere løpt for IL Norna-Salhus. Han er under utdannelse ved Universitetet i Stavanger. Trenerteamet består av Eddie Ebbesvik som fysisk trener, og Mats Nøttveit som mental trener, personlig massør og motivator.
Verdens sterkeste mann

Verdens sterkeste mann er en årlig internasjonal konkurranse for styrkeutøvere innen sporten strongman, hvor deltakerne konkurrerer i ulike øvelser som krever ekstrem kroppslig muskelstyrke. Deltakerne blir plukket ut etter sine plasseringer i Verdens sterkeste mann-serien, eller invitasjon basert på prestasjoner i utvalgte konkurranser. 25 utøvere konkurrerer i fem heat, de to beste fra hvert heat går finalen. Konkurransen har gjennom årene blitt dominert av de nordiske landene, især Island, mens på 2000-tallet har østeuropeiske land, og spesielt Polen tatt over dominansen.


== Historie ==
Konseptet bak «Verdens sterkeste mann», ble utviklet i 1977 for CBS. I 1982 overtok BBC rettighetene, som de igjen solgte til TWI.
Opprinnelig bestod konkurransen av åtte utøvere fra en rekke ulike idretter, som konkurrerte mot hverandre i en rekke unike øvelser. De første årene var mange av øvelsene basert på eksplosiv  styrke, etterhvert ble noe av fokuset på eksplosivitet erstattet av mer utholdende styrke. Noen øvelser har utgangspunkt i styrkeløft og Høylandsleker, mens andre ble utviklet basert på øvelser fra mytologien.
I 2006 utgaven av «Verdens sterkeste mann», ble Mariusz Pudzianowski nummer to etter Phil Pfister, den første amerikaner til å ta tittelen siden Bill Kazmeier i 1982. Pudzianowski ledet store deler av konkurransen, skjønt Pfister vant de fem siste øvelsene. I den siste øvelsen, Atlas Stener, kjempet de helt likt, men Pfister klarte alle fem stenene, og slo Mariusz som feilet på den siste stenen.
I 2007 ble konkurransen holdt i USA. Til tross for en mulig hjemmefordel for Phil Pfister, vant Pudzianowski for fjerde gang. Han er, utenom islendingene Magnús Ver Magnússon og Jón Páll Sigmarsson, den eneste som har vunnet konkurransen fire ganger. Med seieren i 2008 er Pudzianowski alene på topp med fem titler.


== Liste over resultater ==


== Flest seiere ==


== Titler per land ==
Australia, Bulgaria, Estland, Færøyene, Fiji, Frankrike, Tyskland, Grenada, Ungarn, Israel, Italia, Kenya, Namibia, Nigeria, Serbia og Samoa har alle plassert seg innenfor topp 10, men har aldri vunnet medalje.


== Referanser ==


== Eksterne lenker ==
Offisielt nettsted
Magnus Samuelsson

Magnus Samuelsson (født 21. desember 1969) er en svensk strongman, tidligere vinner av konkurransen Verdens sterkeste mann. Han er også tidligere europamester i håndbak. I en kjent kamp brakk han armen på fribryter Nathan Jones på to plasser.
Magnus som er bonde på heltid, vant «Verdens sterkeste mann» i Marokko i 1998. I tillegg har han fem plasseringer blant de tre beste i denne tevlingen. Han har rekorden for antall finaler i «Verdens sterkeste mann», med sine ti, i perioden 1995 til 2007. I 2001 ble han den første vinneren av Verdens sterkeste mann serien. Han er også en av kun fem i verden som har klart nivå fire av Captains of Crush under offisielt tilsyn. Magnus er kjent for sin enorme armstyrke, som har gitt han kallenavnet "The King of the Stones", på grunn av sin mangeårige dominans av øvelsen «McGlashen Sten».


== Rekorder ==
Han har 50 seirer i internasjonale konkurranser, en rekord ingen andre er i nærheten av.


== Profil ==
Bryst (cm): 147
Midje (cm): 105
Biceps (cm): 60
Høyde (cm): 200
Vekt (kg): 156
BMI: 39


== Eksterne lenker ==
(en) Magnus Samuelsson – kategori av bilder, video eller lyd på Commons 
(en) Magnus Samuelsson på Internet Movie Database 
(sv) Magnus Samuelsson i Svensk Filmdatabas 
(da) Magnus Samuelsson på Filmdatabasen 
(en) Magnus Samuelsson hos The Movie Database 
(en) Magnus bryter håndbakk med Nathan Jones
Nasjonale mesterskap i landeveissykling 2008

Nasjonale mesterskap i landeveissykling 2008 startet i Australia og New Zealand. De fleste andre mesterskapene tok ikke plass før i juni eller juli.


== Resultater 2008 ==
Nasjonale mesterskap i landeveissykling

Nasjonale mesterskap i landeveissykling arrangeres årlig av de nasjonale forbundene. De fleste mesterskapene arrangeres i månedsskiftet juni/juli der det er lagt inn en pause i den internasjonale rittkalenderen. Australia og New Zealand avholder mesterskapene sine i januar, mens USA arrangerer sitt mesterskap i mai.
I landeveissykling krones nasjonale mestere i landeveisritt, temporitt og kriteriumsritt (gateritt). De fleste nasjoner arrangerer mesterskap for kvinner, menn og U23 (menn) den samme uka. Der deltakelsen er dårlig, kan U23 og elite slås sammen, eller flere nasjoner arrangerer felles konkurranse. I blant annet Australia er det åpent mesterskap der ryttere fra andre nasjoner også kan delta i rittet.


== Mesterskapstrøyer ==
En nasjonal mesterskapstrøye blir premiert vinnerne av de respektive konkurransene. Trøyene er sponset av de nasjonale forbundene og godkjent av UCI. Trøyen kan bæres frem til neste mesterskap påfølgende år, og bæres i alle ritt utenom i VM. Tidligere vinnere kan bruke sin nasjons farger i kragen eller på ermene på sykkeltrøyen etter ønske.
De nasjonale trøyene er ranket bak VM-trøyene og de enkelte ritts klassifikasjonstrøyer, som  den gule trøyen i Tour de France, den rosa trøyen i Giro d'Italia, gullfargede trøyen i Vuelta a España osv. Vinnere av landeveisritt kan kun bruke trøyen i landeveisritt (som ordinære etapper i etapperitt eller i endagsritt), mens vinnerne av tempo kun kan bruke trøyen i temporitt eller tempoetapper i etapperitt.
Trøyene er som oftest formet som den enkelte nasjons flagg eller bruker fargene fra flagget. Noen trøyer bærer farger som er forbundet med nasjonen den representerer, som Tysklands som er hvit og Australias som har store innslag av gul og grønn.


=== Eksempler ===
Luton Shelton

Luton Shelton (født 11. november 1985 i Kingston, død 22. januar 2021) var en jamaicansk fotballspiller, som spilte for det jamaicanske landslaget og klubbene Harbour View, Helsingborg, Karabükspor, Sheffield United, Volga Nizjnij Novgorod, Vålerenga og Aalborg.
Shelton ble regnet som en angrepsspiller med spisskompetanse på hurtighet. Han løp raskere på 40 m sprint enn noen andre i Tippeligaen.


== Klubbfotball ==


=== Tidlig karriere ===
Shelton begynte sin karriere i den jamaicanske klubben Harbour View og fikk sine første landskamper for Jamaica, før han omsider signerte for svenske Helsingborg. Her fikk han til et beryktet samarbeid med Henrik Larsson i angrepsrekken, som resulterte i flere mål og holdt Olivier Karekezi ute av startoppstillingen i lange perioder. Hans spill gjorde blant annet at flere engelske klubber ble interessert i Shelton.


=== Sheffield United ===
I januar 2007 skrev han under for Sheffield United med en overgangssum på SEK 27,5 millioner. I Sheffield fikk han sin ligadebut fra start mot Manchester United på Old Trafford i april 2007, en kamp som endte med tap 2–0.


=== Vålerenga ===
Shelton skrev under på en 3½-års kontrakt for osloklubben Vålerenga den 24. juli 2008, etter at begge klubbene kom til enighet med en overgangssum på rundt ti millioner kroner. Shelton debuterte 2. august, i en 1-1 kamp hjemme mot Fredrikstad og scoret et mål som sikret Vålerenga et poeng.


== Meritter ==
Helsingborg

Cupmester: 2006Vålerenga

Norgesmester: 2008


== Referanser ==


== Eksterne lenker ==
(en) Luton Shelton – FIFA 
(en) Luton Shelton – Transfermarkt 
(en) Luton Shelton – national-football-teams.com 
(en) Luton Shelton – WorldFootball.net 
(en) Luton Shelton – Soccerbase.com 
(en) Luton Shelton – FootballDatabase.eu 
(en) Luton Shelton – Soccerway 
(en) Luton Shelton – Tyrkias fotballforbund 
(en) Luton Shelton – FBref 
(en) Sheffield United FC.co.uk – Sheltons spillerprofil
(no) Vålerengas hjemmeside: Spillerprofil for Luton Shelton